*99. számú előterjesztés*

*Döntés az agrárlogisztikai központ épületének őrzési feladatai ellátásáról*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző |

***Tisztelt Képviselő-testület!***

Az ipari parkban lévő agrárlogisztikai központ műszaki átadás-átvételi eljárása 2020.05.13. napon lezárásra került. A kivitelező szerződésben előírt feltételek szerint teljesített, az épület kulcsait átadta az önkormányzat részére és levonult a területről.

Az épület használatba vételi engedélyének megkérése előkészítés alatt áll. A jogerős használatba vételei engedély készhez vételét követően léphet birtokba az üzemeltető.

Az üzemeltető részére történő átadás időpontját 2020. július hónap közepére prognosztizáljuk.

A két időpont közötti időtartamban az épület használaton kívül van, személyek nem tartózkodnak ott.

Az épület külső és belső rongálását megakadályozandó őrzési szolgálat megbízására teszünk javaslatot.

Ajánlatot kértünk Bátaszék Város Polgárőr Egyesületétől a feladat ellátására. Az előterjesztés melléklete a beérkezett ajánlat. Az ajánlati ár 800,-Ft/óra. Napi 10 óra esetén 60 napra ez 480.000,-Ft összeget jelent.

Javasoljuk az ajánlat elfogadását és 480.000,-Ft keretösszeg biztosítását az önkormányzat 2020. évi költségvetésének általános tartalékkerete terhére.

***H a t á r o z a t i j a v a s l a t :***

**Az agrárlogisztikai központ épületének őrzési feladatainak ellátása**

Bátaszék Város Önkormányzata Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere

1. az agrárlogisztikai központ épületének őrzési feladatainak ellátásával a Bátaszék Város Polgárőr Egyesületét bízza meg 2020.05.18. napjától várhatóan 2020.07.17. napjáíg napi 10 óra időtartamban bruttó 800,-Ft/óra díjért;
2. a feladat ellátásához szükséges maximum bruttó 480.000,- Ft díj kifizetését az önkormányzat 2020. évi költségvetésének általános tartalékkerete terhére biztosítja.

*Határidő: 2020. május 25.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Bátaszék Város Polgárőr Egyesülete

Bátaszéki KÖH városüz. iroda

Bátaszéki KÖH pénzügyi iroda

irattár